Fem hulls Aluminiumsfelg

**Felg** er den indre delen av et hjul som dekket står på.

Bilfelger
---------

Felgen utgjør forbindelsen mellom aksling/hjuloppheng og dekket som er hjulets ytre omkrets. Felger lages i forskjellige materialer, i begynnelsen var tre vanlig, idag er stål og aluminium mest vanlig. Stålfelger lages ved å sveise sammen utstansede og formede ståldeler, mens aluminiumsfelger støpes.

Til biler har felger normalt et senterhull til sentrering av felgen, og normalt bolthull til innfesting av hjulet. Mens felgene før kunne være av to tallerkenformede stykker som ble skrudd sammen («slange- og dekk-tiden»), er det nå vanlig at felgen er i ett stykke som er lufttett når dekket og ventilen er på plass.

Viktige parametre for å spesifisere er bilfelg boltsirkel, innpress og navdiameter.

### Boltsirkel

Mønsteret til innfesting av felgen kalles boltsirkel, og kan variere mellom merker og modeller. Både antall bolter og diameteren på boltsirkelen varierer. De fleste bilmerker har 4, 5 eller 6 bolter per hjul, men det finnes også biler med 8 bolter per hjul. Mønsteret angis på formatet med antall bolter per hjul og diameter på boltsirkelen.

Eksempler på boltsirkler:

* 5-114.3 (5 bolter på en sirkel med 114.3 mm diamter)
* 4-100 (4 bolter på en sirkel med 100 mm diamter)

Et par av de vanligste boltsirkel-diametrene på moderne biler er 100, 112 og 114.3 mm. Det finnes imidlertid minst 30 ulike typer boltsirkler som har vært i utstrakt bruk, hvor de fleste er inkompatible.[]

| Liste over forskjellige boltsirkler |
| --- |
| 4-095.25 |
| 4-098 |
| 4-100 |
| 4-108 |
| 4-114.3 |
| 4-130 |
| 5-098 |
| 5-100 |
| 5-108 |
| 5-110 |
| 5-112 |
| 5-114.3 |
| 5-115 |
| 5-118 |
| 5-120 |
| 5-120.6 |
| 5-120.65 |
| 5-127 |
| 5-130 |
| 5-135 |
| 5-139.7 |
| 5-150 |
| 5-160 |
| 6-114.3 |
| 6-115 |
| 6-125 |
| 6-127 |
| 6-135 |
| 6-139.7 |
| 8-165 |
| 8-170 |
|

### Boltgjenger

Hjulbolter. Fra venstre: Tre M12x1.5 mm bolter med forskjellige lengder. Bolten helt til høyre har gjengetypen M14x1.5 mm. Alle med kulehoder, det finnes også koniske hoder.
Type boltgjenger varierer mellom bilprodusenter og modeller. Den mest vanlige gjengetypen er trolig M12x1.5 mm. En liste over vanlige metriske boltgjenger brukt av forskjellige bilprodusenter er:

* M10x1.25
* M12 (1.25, **1.5** eller 1.75 mm stigning)
* M14 (1.25, **1.5** eller 2 mm stigning)
* M16x1.5.

Noen eldre amerikanske biler har tommegjenger, for eksempel 7/16"-20 (11.1x1.27 mm), 1/2"-20 (12.7x1.27 mm) eller 9-16"-20 (14.3x1.27 mm).

### Hjulmutternøkkel

Verktøyet som trengs for å demontere og montere felgen avhenger av typen hjulmutter. De mest vanlige verktøy-størrelsene i den sammenheng er 17 mm, 19 mm og 21 mm pipenøkkel. Mer sjelden brukes også 22 eller 23 mm.

Se også
-------

* Kast

Referanser
----------

1. ↑  «Felg». Store norske leksikon. Besøkt 24. november 2015.
2. ↑  Stein Bekkevold (8. mai 2012). «Bil - hjul og dekk». Store norske leksikon. Besøkt 24. november 2015.
3. 1 2 3  Boltsirkel.no
4. ↑  Lug Nut Sizes (w/ Chart For All Car Manufacturers through 2020)
5. 1 2  «Lug Nut Sizes for All Car Manufacturers (with Chart)». Arkivert fra originalen 7. august 2020. Besøkt 14. september 2020.

Eksterne lenker
---------------

* (en) Rims – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |